*Kleemann* │ Trīs iekārtu sastāvi, kas strādā dziļi Gajānas džungļos

Masīvās iekārtas no *Kleemann* tika transportētas pa Mazaruni upi uz diviem karjeriem Gajānas visdziļākajā iekšienē. Šeit trīs *Kleemann* PRO iekārtu sastāvi apstrādā granītu.

Šajā džungļu apgabalā, kas ir ārkārtīgi grūti sasniedzams ar ūdens vai gaisa transportu, iekārtām ir jāstrādā īpaši efektīvi un droši. Tāpēc uz Bartikas reģionu Gajānā pakāpeniski tika nogādāti trīs iekārtu sastāvi. Īpašas problēmas rada apgrūtinātā piekļuve darba vietai un cietais, ļoti abrazīvais granīts.

Jaudīgas mašīnas sarežģītiem apstākļiem

Katru no trim iekārtu komplektiem veido jaudīgs mobilā žokļtipa drupinātājs MOBICAT MC 120 PRO, mobilais konusveida drupinātājs MOBICONE 110 PRO un šķirošanas siets MOBISCREEN MSC 953 EVO. Iekārtas pārstrādā iežus dažāda lieluma šķembās, ko galvenokārt izmanto infrastruktūras paplašināšanai Gajānā.

Uz žokļtipa drupinātāja iekrautā granīta izmērs ir no 0 līdz 600 mm. Tālāk izvietotais konusveida drupinātājs sadala materiālu pēc formas un padod to uz šķirošanas iekārtu, no kuras pēc tam izvada trīs klasificētus gala produktus: 0-8 mm, 8-12 mm, 12-19 mm. Lielāki šķembu izmēri (19-45 mm) tiek ievadīti atpakaļ konusveida drupinātājā, izmantojot pārpalikušo šķembu atgriešanas sistēmu. Šī nepārtrauktā recirkulācija nodrošina, ka izejviela tiek pilnībā izmantota un produkta kvalitāte ir ļoti laba.

Efektīvs un gudrs darba process, kas nodrošina augstu produktu kvalitāti

Viena no šo iekārtu sastāvu priekšrocībām ir viedā mašīnu sasaiste. Katra iekārta darbojas neatkarīgi viena no otras, un darbības traucējumu vai pārpildīšanās gadījumā tās nosūta signālus augšupējām vai lejupējām iekārtām. Šī automātiskā vadība nodrošina netraucētu procesu. Nepārtrauktās padeves sistēma (CFS) nodrošina, ka katra mašīna tiek noslogota tā, lai samazinātu nodilumu un maksimāli palielinātu ražošanas apjomu. “Automātiskā vadības sistēma nodrošina, ka visas deviņas mašīnas tiek vienmērīgi izmantotas. Būtībā mums nav nevēlamu mašīnu dīkstāvju,” stāsta “BK Group” rīkotājdirektors Braiens Tivari (*Brian Tiwarie*). “Turklāt galaprodukta kvalitāte mums ir izšķiroši svarīga, un *Kleemann* iekārtas ļauj sasniegt augstāko kvalitāti.”

Pieredze un uzticamība pārsteidz

Pirms trim gadiem “BK Group” nolēma iegādāties pirmo *Kleemann* iekārtu sastāvu. Pirms pieņemt lēmumu, viņi uzklausīja citu uzņēmumu pieredzi un apmeklēja *Kleemann* rūpnīcu Gēpingenē. Turpmākajos gados tika uzstādīti vēl citi iekārtu sastāvi ar mērķi saražot divus miljonus tonnu dažādu materiālu gadā.

Uzņēmums ir ļoti apmierināts ar produkta kvalitāti un zemo degvielas patēriņu. “Šajā vietā, kur tiešām viss ir laikietilpīgi jāpārvadā pa ūdeni, lielās prasības pēc degvielas un iepirkto rezerves daļu transportēšana rada papildu izmaksas. Attiecībā uz šiem diviem aspektiem mēs esam ļoti apmierināti ar *Kleemann* iekārtām,” saka izpilddirektors. Uzņēmums *Kleemann* un reģionālais *Wirtgen Group* dīleris “Resansil” sniedz atbalstu ar uzticamu apkalpošanu, neraugoties uz sarežģīto pieejamību.

Fakti un skaitļi:

Padeves materiāls: Granīts

Padeves materiāla izmērs: 0 - 600 mm

Galaprodukts: 0-8 mm, 8-12 mm, 12-19 mm

Produkcijas ražošana: Līdz 220 t/ stundā uz iekārtu sastāvu,   
kopā: aptuveni 5000 - 7000 t/dienā (10 stundas dienā).

**Attēli:**



KL\_PRO-Line\_Guyana\_PR  
Viens no trim iekārtu kompleksiem, kas apstrādā granītu karjerā - kas sastāv no *Kleemann* žokļtipa drupinātāja, konusveida drupinātāja un klasificējošā sieta.



KL\_PRO-Line\_Guyana\_PR\_1  
*Kleemann* iekārtas nonāca Gajānas džungļos pa Mazaruni upi.



KL\_PRO-Line\_Guyana\_PR\_2  
Ar vienu iekārtu sastāvu tiek radīti trīs klasificēti galaprodukti.



KL\_PRO-Line\_Guyana\_PR\_3  
“BK Group” izpilddirektors Braiens Tivari ir īpaši apmierināts ar *Kleemann* iekārtu augsto gala produkta kvalitāti.

Piezīme. Šie fotoattēli nodrošina tikai priekšskatījumu. Drukāšanai publikācijās, lūdzu, izmantojiet fotoattēlus ar 300 dpi izšķirtspēju, kas pieejami pievienotajās lejupielādē.

Papildu informācija ir pieejama:

WIRTGEN GROUP

Sabiedrisko attiecību departaments

Reinhard-Wirtgen-Straße 2

53578 Vindhāgena

Vācija

Tālrunis: +49 (0) 2645 131 – 1966

Fakss: +49 (0) 2645 131 – 499

E-pasts: PR@wirtgen-group.com

www.wirtgen-group.com